שיחה:המשבר הכלכלי העולמי (2008)

message: לדעתי הערך כפי שמתגבש הוא תיאור חדשותי בלי פרספקטיבה של אירועים יומיים, ולא מתרכז ברקע, נסיבות, ארועים עיקריים, וכדומה. זה דומה לתיאור היום-יומי שהופיע בתחילה בערך אולימפיאדת בייג'ינג. tomtom - שיחה 02:00, 12 באוקטובר 2008 (IST)
replies: text: אני בעד לארגן מחדש את החלוקה לפסקאות לא לפי תאריכים אלא לפי נושאים, כמו לדוגמה תוכנית פולסון, המשבר באיסלנד, וכו'. זה ידגיש את האירועים העיקריים. נשאיר זאת לכותב האלמוני.

text: הרקע מופיע בערך משבר הסאבפריים, ובתחילת הערך כאן יש הפניה לשם, במשפט "שורשי משבר כלכלי עולמי זה נמצאים במשבר הסאבפריים..." לדעתי אין מקום כאן ליותר מזה, הערך גם כך מספיק ארוך.

text: ודרך אגב, כותב אלמוני יקר, היות ואין לך דף שיחה אני נאלץ לעשות את זה כאן...
ערן117 - שיחה 04:25, 12 באוקטובר 2008 (IST)
replies: text: :כיוון שמדובר באירוע שעדיין לא הגיע לקיצו, דעתי היא שחשובה מאד הכרונולוגיה הזו, הנפרסת כרגע לעין קורא בערך. בשלב מאוחר יותר, כאשר האבק ישקע (במהירה בימינו אני מקווה) ניתן יהיה לערוך עיבוד אנציקלופדי לערך, על יסוד עשרות (ואולי מאות) המאמרים והספרים שוודאי ינתחו את הימים הסוערים האלה. ניתן לדמות זאת למלחמה ענקית שאנחנו באמצע התרחשותה. את משמעות האירועים (ואת השמטת האירועים שיתבררו בדיעבד כשוליים), ניתן יהיה לעשות רק בחלוף זמן ומתוך פרספקטיבה רחבה יותר. כמו בתאור של מלחמה, חשובה הכרונולוגיה לצד הניתוח המלומד, בהבנת האירועים. תודה ערן על מלאכת העריכה המייגעת אשר הבהירה ושיפרה משפטים רבים.
replies: text: ::אין בעד מה  אני מקבל את דעתך להשאיר את הסדר הכרונולוגי לעת עתה, ובעתיד אולי נשקול זאת מחדש. ערן117 - שיחה 20:24, 12 באוקטובר 2008 (IST)

text: ::בהתאם לגישה זו הרי ששם הערך צריך להיות כרונולוגיה של המשבר הכלכלי ב-2008 כמו כרונולוגיה של אירועי אוקטובר 2000 tomtom - שיחה 09:54, 12 באוקטובר 2008 (IST)
replies: text: :::לא, כיוון שזהו עדיין ערך בהתהוות, ותוכנו עדין מתגבש. במידה וזה יהיה מצבו גם לאחר שיסתיים המשבר החריף שאנו חווים כעת, אכן הצדק יהיה עמך ויהיה מקום לתת לערך שם המשקף באופן מדויק יותר את תוכנו. אני מאד מקווה שלצד תאור האירועים יבוא, כאמור, גם ניסיון כלשהו להבנת הרקע והגורמים שהביאנו עד הלום.
שלום !
הפרק "נזילות" כתוב בצורה נאיבית ביותר.
רוב הכסף שהבנקים מלוים זה לא כסף של מפקידים אלא כסף וירטואלי שהם יוצרים לצורך זה !
למעשה זה שורש הבעיא של המשבר שאנו חווים היום.
thread_title: בעיתיות

message: על פי ויקיפדיה - הבורסה הישראלית פורחת.
אין קריסה של חברות פיננסיות, אין טייקונים שנקלעו לצרות, שוק אגרות החוב נמצא בשיאה של פריחה...בקיצור המשבר הכלכלי העולמי דילג על ישראל...
טוב...אם זה ככה - גם זה ראוי לאיזכור...לא ?
חג שמח
קורא ותיק
replies: text: סבלנות, גם אירועי הימים האלה בישראל יתוארו כאן.
thread_title:  בישראל אין משבר כלכלי 

message: ::הועבר מ-ויקיפדיה:מזנון:
מישהו בויקיפדיה מצנזר את המשבר הנוכחי בכלכלה הישראלית ?
הויקיפדיה נראית כמו אנציקלופדיה של מדינה קומוניסטית בעבר הרחוק - כותבים רק על מה משברים כלכליים בעולם הגדול, וכאילו אצלנו כלום לא קרה.  
מאחר והערתי על כך בערך המשבר הכלכלי העולמי בשנת 2008 כבר לפני שבועיים, ומשום מה לא קרה מאז כלום, אני מוצא לנכון להעלות את הענין לדיון במזנון כדי לעורר את הדיון בשאלה - למה עוצרים את המידע ? זה נראה מוזר שאף כלכלן לא מעז לגעת בנושא הזה. האם מישהו מנסה "לגלות אחריות" ?
replies: text: האם ניסית להוסיף מידע בנושא ומישהו מחק אותו? אם לא - צנזורה, או "עצירת מידע", זה בטח לא.

text: אף אחד לא עובד כאן, כולנו מתנדבים. אם לדעתך יש אירועים חשובים שכדאי להכניס לערך - אתה מוזמן להוסיפם, במקום להתלונן על צנזורה לכאורה. כפי שאפשר לראות, כרגע הערך מציג בעיקר כרונולוגיה, אירועים משמעותיים שונים במהלך המשבר הזה. מדובר באירועים כמו פשיטות רגל, הלאמות, עצירת המסחר, הכרזות בדבר ביטוח פקדונות, תכניות חילוץ וכו'. למיטב זכרוני, בישראל לא קרו עוד אירועים מסוג זה, ולכן אין אזכורים. אם אתה חושב אחרת - בבקשה, לעבודה. עופר קדם - שיחה 09:51, 25 באוקטובר 2008 (IST)
thread_title:  כלכלה מצונזרת ? 

message: יש להעביר את הערך להמשבר הכלכלי העולמי (2008), כמקובל. ‏YHYH ۩ שיחה 15:06, 27/11/2008
replies: text: ועכשיו אולי להמשבר הכלכלי העולמי (2008-2009)? מה דעתכם? ‏עמיחי 20:33, 21 בינואר 2009 (IST)
replies: text: : אין צורך. שורשי המשבר ניטעו עוד לפני 2008, ותוצאותיו ייראו גם אחרי 2009. גם השפל הגדול מזוהה עם 1929 אף שמרביתו לא נוגעת לשנה זו. איתן - שיחה 09:37, 21 באוגוסט 2009 (IDT)
המשבר מכונה בספרות המקצועית בשם 'המיתון הגדול' (The Great Recession) כפאראפראזה על 'השפל הגדול' (The Great Depression) מהמאה הקודמת. השומרוני הטוב • שיחה 14:58, 4 באפריל 2010 (IDT)
thread_title:  שם הערך 

message: הקטע הבא הוסר מסיבת פירוט יתר לא רלבנטי. יתכן שניתן לשלבו בערכים אחרים איתן - שיחה 22:13, 28 באוגוסט 2009 (IDT)
כל בנק מסחרי עיקר רווחיו נובעים מה"מרווח הפיננסי" המרווח הפיננסי הינו הפער בין הריבית המשולמת למפקידים כספים בבנק (המקבלים ריבית נמוכה מהבנק) לבין הריבית המתקבלת מהלווים מהבנק (לוקחי משכנתאות ולווים אחרים) לבנקים יש דרכים רבות להגדלת הרווחים מהמרווח הפיננסי, הדרך הפשוטה ביותר להגדלת הרווחים היא פשוט להלוות את כל הכסף שמופקד בבנק ועל ידי כך להרוויח את המרווח הפיננסי על כל הכספים המופקדים בבנק, אך בצורה שכזו הבנק לא יוכל לתת כספים לאותם אנשים אשר הפקידו את כספם בבנק מכיוון שהבנק הלווה את הכספים הללו. לכן הבנק צריך לשמור על "שיעור נזילות" מסוים כלומר לשמור חלק מהכספים שהופקדו אצלו במזומנים בסניפי הבנק על מנת לאפשר משיכות שוטפות, שיעור נזילות זה נקבע על ידי המפקח על הבנקים ובכפוף לאמנת בזל 2 ועומד על אחוזים בודדים בלבד מהפקדות הכספים בבנק ע"פ ניסיון העבר שמראה כי אין תנועה יומיומית של יותר מכך. הבעיה מתחילה כאשר הציבור חושש כי בנק מסוים עומד לפני פשיטת רגל ושהפקדותיו בבנק זה אינם בטוחים יותר, במצב שכזה לקוחות הבנק הולכים לסניפים ודורשים למשוך את כל כספם ולבנק שהלווה את רוב כספו של הציבור לטובת לווים לטווח ארוך אין די כסף נזיל לתת ללקוחותיו במצב זה ההודעה מתפשטת תוך דקות וכל לקוחותיו של הבנק רצים לסניפים ואותו בנק מגיע לפשיטת רגל עקב חוסר נזילות. יש לציין כי גם בנק מאוד רווחי יכול להגיע לסיטואציה כזו אם לא שמר על יחס נזילות גבוה מספיק.
בנקים לא מעטים בארצות הברית החזיקו את יחס הנזילות מינימאלי לו הוא מחויב על ועל מנת להגדיל את רווחיו בנקים מסוימים אף החזיקו יחס נזילות נמוך מהמתחייב על ידי שימוש בכלי פיננסי הנקרא SIV העוקף את הרגולטורים בארצות הברית מצב זה הוביל לכך שבנקים אלו פשטו רגל והחמירו את המשבר הפיננסי שנבע ממשכנתאות סאב פריים.
thread_title: בעיית הנזילות

message: לדעתי יש לציין רק את שנת התפרצותו, 2008, בדומה להמשבר הכלכלי העולמי של 1929 שכמובן לא הסתיים ב-1929. ע"פ השם הנוכחי מבינים שהמשבר בא והלך בשנים 2008 עד 2009, ובמציאות הוא עוד לא הסתיים, ומתי יסתיים נדע רק בדיעבד. דב ט. - שיחה 11:31, 24 באפריל 2010 (IDT)
replies: text: צודק. גילגמש • שיחה 11:40, 24 באפריל 2010 (IDT)

text: מצטרף. יוסאריאן • שיחה • ערביי הרצליה כבר לא כועסים 11:40, 24 באפריל 2010 (IDT)
thread_title:  שם הערך (2) 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.capitalism.co.il/wordpress-he/?p=731
** In המשבר הכלכלי העולמי (2008) on 2011-11-22 22:39:19, 404 Not Found
** In המשבר הכלכלי העולמי (2008) on 2011-11-27 23:45:42, 404 Not Found
** In המשבר הכלכלי העולמי (2008) on 2012-01-20 04:50:55, 404 Not Found
** In המשבר הכלכלי העולמי (2008) on 2013-05-04 01:11:25, 404 Not Found
--Matanyabot - שיחה 04:11, 4 במאי 2013 (IDT)
thread_title:  קישור שבור